་མཐོ་རྣམ་
བཀྲའི་ཁ་དོག་གིས། །མཛེས་པ་ལྷ་རྫས་གོས་ཀྱིས་བཀླུབས་པའི་སྟེང་། །དར་གྱི་
རྣམ་བཀྲའི་རིན་ཆེན་སྒྲོམ་བཞི་བཞག །བརྒྱ་བྱིན་ལ་སོགས་འོད་གསལ་ལྷ་ཡི་
བུ། །སྟོང་ཕྲག་དག་གིས་ཁང་པ་བརྩེགས་པ་དེར། །ལྷ་རྫས་མཆོད་པའི་མེ་ཏོག་
མནྡ་ར། །སྤོས་ཆུའི་ཆར་དང་ཙནྡན་ཕྱེ་མ་གཏོར། །སྙན་ཅིང་འཇེབས་པའི་
འབུད་ཀྲོལ་རྒྱུད་བརྡུངས་པའི། །སིལ་སྙན་དག་གིས་བཀུར་སྟི་ཆེན་པོ་
བསྒྲུབ། །རྟག་ཏུ་ངུ་ཡིས་མིག་སྟོང་དབང་པོ་ལ། །ཅི་ཞིག་འདི་ཡི་ནང་ན་
བཞུགས་དྲིས་པས། །བརྒྱ་བྱིན་གྱིས་ནི་འདི་ལྟར་དུ། །ཀྱེ་མ་འདི་ནང་བདེ་
གཤེགས་ཀུན། །བགྲོད་པ་གཅིག་པའི་ལམ་པོ་ཆེ། །ཤེས་རབ་ཕ་རོལ་ཕྱིན་ཡུམ་
100

བྱང་ཆུབ་སེམས་དཔའ་སེམས་དཔའ་ཆེན་པོ་རྟག་ཏུ་ངུའི་རྟོགས་བརྗོད་ངོ་མཚར་དད་པའི་འཁྲི་ཤིང་ཞེས་བྱ་བ།
བཞུགས། །དེ་ནི་བདག་ལ་སྟོན་ཞེས་པས། །སྤྲོས་པའི་མཚན་མ་ཉེར་ཞི་བ། །སྨྲ་
བསམ་ཡུལ་འདས་ཟབ་མོའི་གནས། །དེ་སྟོན་དེ་ནི་རྔོ་མི་ཐོགས། །དེ་ལྟ་ན་ཡང་
གླེགས་བམ་ནི། །སྟོན་ཅིག་ཀྱིས་ཚེ་དེ་ཡང་གསེར། །བཻཌཱུརྱ་ཞུན་མས་བྲིས་པ་
སྟེ། །ཆོས་འཕགས་སྨྲ་བའི་ཉི་མ་དེས། །སྐ་རགས་རིམ་པ་བདུན་བདུན་
གྱིས། །དམ་དུ་བཅིངས་ཏེ་རང་མིང་གི། །རྒྱ་བདུན་རྒྱས་བཏབ་བཞག་པ་
ལས། །ཁྱོད་ལ་བསྟན་པར་ཤིན་ཏུ་དཀའ། །སྨྲས་སོ་དེ་ནས་སེམས་དཔའ་རྟག་
ཏུ་ངུ་། །ཚོང་དཔོན་བུ་མོ་ལ་སོགས་མཛེས་མའི་འཁོར། །ལྔ་བརྒྱར་བཅས་པས་
གོས་དང་མེ་ཏོག་ཕྲེང༌། །མུ་ཏིག་བདུག་པ་གདུགས་དང་རྒྱལ་མཚན་གྱིས། །ཁང་
པ་བརྩེགས་པ་ལ་ནི་མངོན་པར་གཏོར། །འཁོར་བཅས་དུ་ནི་ཆོས་འཕགས་ག་ལ་
བར། །རབ་ཏུ་གཤེགས་ཏེ་གདུགས་དང་རྒྱལ་མཚན་སྒྲེང༌། །ཕྲེང་བ་ཙནྡན་ཕྱེ་
མ་སྤོས་སྤྲིན་བདུག །རྒྱལ་བ་ཀུན་གྱི་ཡུམ་མཆོག་སྟོན་མཛད་དེར། །མེ་ཏོག་
སིལ་མའི་ཕྲེང་བ་མཁའ་ལ་གཏོར། །མེ་ཏོག་དེ་དག་ཆོས་འཕགས་སྤྱི་བོའི་
སྟེང་། །ཡིད་འོང་ཆེ་མཐོའི་ཁང་པ་བརྩེག་ཏུ་གྱུར། །སིལ་མའི་ཕྲེང་བ་ཡིད་འོང་
ཁང་པ་བརྩེགས། །གསེར་དངུལ་མེ་ཏོག་ངོ་མཚར་གཞལ་མེད་ཁང་། །སྣ་ཚོགས་
གོས་རྣམས་སྤྲིན་གྱི་དཀྱིལ་འཁོར་དུ། །ཆགས་པས་སྔོ་སངས་ལུས་མེད་དབྱིངས་
སུ་ཐིམ། །མིག་འཕྲུལ་སྒྱུ་མའི་རོལ་བ་ཅི་བཞིན་དུ། །མིག་ལ་མངོན་སུམ་སྣང་
བ་དེ་དག་ལ། །ངོ་མཚར་སྲིད་ན་མེད་པ་འདི་བསྟན་པས། །ངོ་བསྟོད་མ་ཡིན་
ངེས་པའི་བསྔགས་པ་བརྗོད། །ལྷན་ཅིག་བདག་ཅག་མ་འོངས་འཁོར་བ་
ན། །བྱང་ཆུབ་སེམས་དཔའི་སྤྱད་པ་སྤྱོད་པའི་ཚེ། །འདི་བཞིན་ཟབ་མོའི་དོན་
སྟོན་ཕ་རོལ་ཕྱིན། །འདི་ཡང་བཀུར་སྟི་མཆོད་པས་མཆོད་གྱུར་ཅིག །སྨོན་ལམ་
བཟང་པོ་དེ་ལྟར་ལེགས་བཏབ་ནས། །སེམས་དཔའ་ཆེན་པོ་ཆོས་ཀྱི་འཕགས་པ་
101

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀ༽
ཡི། །ཞབས་ལ་མགོ་བོས་གཏུགས་པའི་ཕྱག་འཚལ་ཏེ། །དྲུང་དུ་འཁོད་དེ་སྔར་
གྱི་བྱ་བ་རྣམས། །བསྙད་པས་ཁྱད་པར་ཏིང་འཛིན་སྣང་བ་ལ། །བདེ་གཤེགས་
སྐུ་མང་གཟིགས་པ་གང་ནས་བྱོན། །གང་དུ་བཞུད་པ་མ་འཚལ་དྲིས་པའི་
དོན། །སྨིག་རྒྱུ་སྒྱུ་མ་རྨི་ལམ་པི་ཝང་སྒྲས། །རིམ་བཞིན་དྲངས་པའི་དཔེ་ཡིས་
ཆོས་འཕགས་ཀྱིས། །སེམས་དཔའ་ཆེན་པོ་རྟག་ཏུ་ངུ་འདི་ལ། །རྒྱ་ཆེའི་ཟབ་མོའི་
ལམ་གྱི་དོན་བསྟན་པས། །ས་ཡང་རྣམ་པ་དྲུག་ཏུ་ཡོངས་སུ་གཡོས། །ཨེ་མ་རྒྱ་
མཚོའི་གོས་ཅན་འདིས། །སྟོང་ཉིད་ངོ་མཚར་འདི་རིག་སྟེ། །མ་བཟོད་ལུས་ཀྱི་
བྱིན་པ་ནི། །ཡོངས་སུ་འདར་སྙམ་ཡིད་ལ་བགྱིད། །ཆུ་འཛིན་ཆར་གྱིས་ལེགས་
བསྐྱངས་པའི། །ནགས་ཚལ་ཤིང་གི་རིགས་རྣམས་ཀྱང་། །མགོན་པོ་ཆོས་འཕགས་
བཞུགས་ལོགས་དེར། །མགོ་བོ་བཀུག་ནས་ཡོངས་སུ་བཏུད། །འདི་ཡི་སྙན་པ་
གནས་གཙང་དུ། །གྲགས་པས་ལྷ་རྣམས་ཡིད་དྲངས་ཏེ། །མེ་ཏོག་མཛེས་པས་
ཆར་ཕབ་པ། །སྔོ་སངས་ཁྱིམ་ནས་ལྷུང་བར་གྱུར། །བདག་ལྟའི་དཔུང་གི་རྒོལ་
བ་ལས། །རྣམ་པར་རྒྱལ་བའི་རྔ་བརྡུངས་པས། །བདུད་ཀྱི་སྡེ་རྣམས་སྤ་བཀོང་
སྟེ། །ཡིད་ནི་མྱ་ངན་ཤུགས་ཀྱིས་ནོན། །བརྒྱ་བྱིན་རྒྱལ་ཆེན་སྐྱོང་བ་བཞིས། །རྟག་
ཏུ་ངུ་ལ་ཕྱེ་མ་དང༌། །མེ་ཏོག་ཕྲེང་བས་རབ་གཏོར་ཏེ། །བསྟོད་བསྔགས་
དབྱངས་ཀྱིས་ལེགས་སོ་བྱིན། །དེ་ཚེ་སྲོག་ཆགས་བརྒྱ་སྟོང་མི་སྐྱེ་ཆོས། །བཟོད་
འཐོབ་ཁྲག་ཁྲིག་བརྒྱ་སྟོང་སེམས་མཆོག་བསྐྱེད། །དྲུག་ཁྲི་བཞི་སྟོང་ཆོས་མིག་
རྡུལ་བྲལ་ཐོབ། །རྟག་ཏུ་ངུ་ཡིས་ཀྱང་ནི་འདི་སྙམ་དུ། །བདག་གི་རྒྱལ་རྣམས་
གང་ནས་བྱོན་དང་བཞུད། །ཚུལ་ལས་བརྩམས་ཏེ་དྲིས་པས་འདི་སྙེད་ཀྱི། །དོན་
གྲུབ་རྙེད་པ་ལེགས་པར་རྙེད་པའི་མཆོག །རྙེད་སྙམ་ཡོངས་སུ་ཡིད་ལ་དགའ་
བ་བསྐྲུན། །དགའ་བ་དེ་ཡིས་ཏཱ་ལའི་ཤིང་བདུན་སྲིད། །མཁའ་ལ་འཕགས་ཏེ་
102

བྱང་ཆུབ་སེམས་དཔའ་སེམས་དཔའ་ཆེན་པོ་རྟག་ཏུ་ངུའི་རྟོགས་བརྗོད་ངོ་མཚར་དད་པའི་འཁྲི་ཤིང་ཞེས་བྱ་བ།
ལྷ་དབང་ལས་མེ་ཏོག །བླངས་པས་རི་དྭགས་དབུས་ན་གདོང་ལྔའམ། །གསེར་
གྱི་ས་འཛིན་དབུས་ན་ལྷུན་པོ་བཞིན། །མངོན་མཐོ་ཆོས་འཕགས་ཆེན་པོར་གཏོར་
ནས་ནི། །རང་དང་ཚོང་དཔོན་བུ་མོ་ལ་སོགས་པའི། །བཟང་མོ་ལྔ་བརྒྱ་རང་
གི་ལུས་བྲན་དུ། །ཕུལ་དང་ཆབས་ཅིག་གོས་དང་རྒྱན་རྣམས་དང་། །ཤིང་རྟ་
ལྔ་བརྒྱར་བཅས་པ་ཡོངས་སུ་ཕུལ། །རྟག་ངུའི་དགེ་བའི་རྩ་བ་བསྐང་བའི་
སླད། །ཆོས་ཀྱི་འཕགས་པས་ཤིང་རྟ་རྒྱན་ལྔ་བརྒྱའི། །ན་ཆུང་དེ་དག་འདི་ལ་
བྱིན་པར་གྱུར། །ཆོས་འཕགས་དེ་ནས་སྟན་ལས་ལྡང་ནས་ནི། །བསམ་གཏན་
ཁང་ཞུགས་ཉི་མ་ནུབ་པར་གྱུར། །ལོ་བདུན་བར་དུ་ཏིང་འཛིན་སྙོམས་ཞུགས་
པས། །རྟག་ངུ་འཁོར་བཅས་ཚུལ་བཞིན་དཔལ་ལ་རོལ། །ཆོས་ཀྱི་བླ་མས་ཟབ་
མོའི་བདུད་རྩིའི་རོ། །ནམ་ཞིག་སྦྱིན་སྙམ་རྣམ་པ་ཀུན་ཏུ་བྱེད། །དུས་ཞིག་ཞག་
བདུན་ནས་ནི་འཕགས་ཆེན་དེ། །ཏིང་འཛིན་དེ་ལས་ལྡང་ནས་ཆོས་སྟོན་
འགྱུར། །ཞེས་པའི་སྒྲ་ནི་མཁའ་ལས་ཐོས་ནས་ནི། །ཡིད་དགའ་བུ་མོ་ལྔ་བརྒྱར་
བཅས་པ་ཡིས། །ཆོས་སྟོན་ས་དེར་ལེགས་པར་བྱི་དོར་བྱས། །རིན་པོ་ཆེ་ཡི་
གདན་ཁྲི་བཤམས་པའི་སྟེང༌། །རང་རང་ལུས་ཀྱི་བླ་གོས་ཕུད་གྱུར་ཏེ། །ཆོས་
འཕགས་བཞུགས་པའི་གདན་དུ་གཏིང་བར་གྱུར། །རྟག་ངུའི་ཕྱོགས་དེར་ཆག་
ཆག་བཏབ་འདོད་ནས། །མྱུར་བ་མྱུར་བར་ཀུན་ཏུ་ཆུ་བཙལ་བས། །གཞན་
འཕྲུལ་བདག་པོ་དེས་རིག་ནས། །འདི་ཡི་དགེ་རྩའི་པདྨ་དཀར། །བར་ཆད་བ་
མོས་བཅོམ་སྙམ་ནས། །ཆུ་ཡང་སྣང་བའི་བསྐལ་བར་བྱས། །བདུད་ཀྱིས་རྟག་
ཏུ་གཙེས་ལགས་ཀྱང་། ། ཕྱི་ཕྱིར་སྙིང་སྟོབས་ཆེར་འཕེལ་ཏེ། །ཐུགས་ཀྱི་གཏིང་
ནས་ལུས་ཕུག་སྟེ། །ཁྲག་གིས་ཆག་ཆག་གདབ་པོ་སྙམ། །དེ་ནས་རྣོན་པོའི་མཚོན་
གྱིས་ལུས་དྲལ་ཏེ། །ཁྲག་གི་ཐིགས་པས་ཕྱོགས་ཀྱི་ཁོར་ཡུག་དེར། །ཆག་ཆག་
103 -

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀ
བའི།
བཏབ་པས་བུ་མོ་ལྔ་བརྒྱས་ཀྱང་། །དེ་ལྟར་ལུས་ཀྱི་ཁྲག་གིས་འཛིན་མ་
བརླན། །ཨེ་མ་ཁོར་ཡུག་འཛིན་མའི་ཁྱོན་དེ་ཉིད། །དམར་པོའི་ཁྲག་གི་ཟེགས་
མས་ཡོངས་བརླན་པ། །ལི་ཁྲིའི་ཆབ་ཀྱིས་གསེར་ལྡན་བུ་མོའི་གདོང་། །ཡོངས་
སུ་བཀྲུས་སྙམ་མིག་ལ་འཁྲུལ་བ་སྟེར། །དེ་ཚེ་ལྷ་ཡི་དབང་པོ་ངོ་མཚར་ཏེ། །ཁྲག་
དེ་དག་ནི་ཕྱོགས་དེའི་ཁོར་ཡུག་ཏུ། །།དཔག་ཚད་བརྒྱ་རུ་ཞིམ་པའི་དྲི་ལྡང་
།ཙནྡན་ཆུ་རུ་ཡོངས་སུ་བྱིན་གྱིས་བརླབས། །དེ་ཡིས་ལྷ་ཡི་མེ་ཏོག་མནྡ་
ར། །ཁལ་སྟོང་རྟག་ཏུ་ངུ་ལ་བྱིན་པ་ནི། །ཕྱོགས་དེར་གཅལ་དུ་བཀྲམ་པའི་
བཀོད་པ་བསྒྲུབ། །ཁ་ཅིག་ཆོས་འཕགས་ལ་ནི་གཏོར་ཕྱིར་བཞག །ནམ་ཞིག་
ཆོས་འཕགས་སེམས་དཔའ་ཆེན་པོ་དེས། །ཏིང་འཛིན་དེ་ལས་ལངས་ནས་བརྒྱ་
སྟོང་ཕྲག །འཁོར་གྱིས་བསྐོར་བ་མདུན་ནས་བདར་གྱུར་ཏེ། །སེང་གེའི་ཁྲི་མཆོག་
ག་ལ་བ་དེར་གཤེགས། །དེ་ནས་རྟག་ངུ་འཁོར་དང་བཅས། །ཡོངས་སུ་དགའ་
མགུ་རངས་གྱུར་ཏེ། །མྱུར་བར་ཆོས་འཕགས་དྲུང་དུ་ཕྱིན། །ཕྱག་འཚལ་མེ་ཏོག་
སིལ་མ་གཏོར། །ཆོས་འཕགས་སྨྲ་བའི་སེངྒེ་དེས། །མང་པོ་འཁོར་གྱི་རི་དྭགས་
དབུས། །འཇིགས་མེད་ང་རོའི་གསུང་དབྱངས་ཀྱིས། །ཤེར་ཕྱིན་སྟོན་པ་འདི་ལྟ་
སྟེ། །ཆོས་ཀུན་མཉམ་ཉིད་ཁེངས་མེད་རོ་གཅིག་ཉིད། །སྐྱེ་འགག་མེད་པ་སྤྲོས་
པའི་མཐའ་དང་བྲལ། །ནམ་མཁའི་རང་བཞིན་ངོ་བོ་ཉིད་ཀྱིས་སྟོང་། །བློ་ཡིས་
བཏགས་ཙམ་རྟེན་ཅིང་འབྲེལ་འབྱུང་སྟེ། །གདོད་ནས་གྲུབ་པའི་ཆོས་འགའ་
དམིགས་སུ་མེད། །རྟག་ཆད་མཐའ་ལས་འདས་པའི་སྟོང་ཉིད་དེ། །སྒྱུ་མ་བཞིན་
དུ་དམིགས་པས་རྣམ་པར་དབེན། །རྒྱལ་བ་མ་ལུས་བགྲོད་པའི་ལམ་པོ་ཆེ། །སྣང་
སྟོང་ངོ་མཚར་ཟབ་མོ་འདི་རྟོགས་པས། །རྨོངས་པའི་འཁྲུལ་འཁོར་ཞིག་སྟེ་ཀུན་
མཁྱེན་གྱི། །ར་བ་ཡངས་པོར་སྐུ་གསུམ་བྲོ་བརྡུང་སྟེ། །ཕྱོགས་ལས་རྣམ་པར་
104

བྱང་ཆུབ་སེམས་དཔའ་སེམས་དཔའ་ཆེན་པོ་རྟག་ཏུ་ངུའི་རྟོགས་བརྗོད་ངོ་མཚར་དད་པའི་འཁྲི་ཤིང་ཞེས་བྱ་བ།
རྒྱལ་བའི་རྒྱལ་བ་འཐོབ། །ཞེས་སོགས་ཟབ་མོའི་ལམ་འདི་བཀའ་སྩལ་བ། །ཐོས་
པའི་སེམས་དཔའ་ཆེན་པོ་རྟག་ཏུ་ངུ་། །ས་ཕྱོགས་དེ་ལས་མ་གཡོས་བཞིན་དུ་
ནི། །རང་བཞིན་མཉམ་པ་ཉིད་ཅེས་བྱ་བ་སོགས། །ཏིང་འཛིན་སྒོ་བརྒྱ་སྟོང་
ཕྲག་དྲུག་ཅུ་ཐོབ། ། མང་དུ་ཐོས་པ་རྒྱ་མཚོའི་ཕ་རོལ་སོན། །སྲིད་པའི་རི་བོ་སྟོང་
ཉིད་མེ་ཡིས་བསྲེགས། །མ་ལུས་རྒྱལ་བ་ཡོངས་ཀྱི་སྲས་སུ་གྱུར། །
ཀྱེ་མ་རྒྱལ་བའི་སྲས་པོ་སེམས་དཔའ་རྣམས། །ཆོས་ཕྱིར་རང་གི་སྐུ་ལུས་
གཏོང་བྱེད་ན། །བདོག་པའི་དངོས་པོ་གཞན་ལྟ་སྨོས་ཅི་འཚལ། །སྦྱིན་པ་ཆེན་
པོའི་ཕ་རོལ་ཕྱིན་ཀུན་ལྡན། །སེམས་ཅན་རྣམས་ལ་སྙིང་དུ་སྡུག་པ་ཡི། །བུ་གཅིག་
བཞིན་དུ་བྱམས་དང་བརྩེ་བའི་བློ། །ཡིད་ཙམ་མི་གཏོང་ཐུགས་ཀྱིས་རྣམ་པར་
སྡོམ། །བླ་ན་མེད་པའི་ཚུལ་ཁྲིམས་ཆོ་ག་རྫོགས། །གཞན་གཅེས་བློ་ཡིས་སེམས་
ཅན་མང་པོའི་ཕྱིར། །ཡུན་རིང་དམྱལ་བའི་སྡུག་བསྔལ་མྱོང་དགོས་ན། །རྟག་
ཏུ་བཟོད་ལྡན་གཞན་རྣམས་ལྟ་ཅི་སྨོས། །མི་འཁྲུགས་བཟོད་པ་ཆེན་པོའི་གོ་
ཆ་བགོས། །འགྲོ་བ་མ་ལུས་སྒྲོལ་བའི་ཁུར་ཁྱེར་ཏེ། །ཡོངས་སུ་སྐྱོ་མེད་གདུང་
བའི་དཀའ་ཐུབ་བརྒྱས། །སངས་རྒྱས་ཆོས་ལ་བརྩོན་པ་ལྷུར་ལེན་པས། །ལེ་
ལོའི་ཐང་བརྒལ་བརྩོན་འགྲུས་རྟ་ནི་ལྡན། །སྤྲོས་པའི་མཚན་མ་ཞི་བའི་དབྱིངས་
ནུབ་པའི། །ཏིང་འཛིན་བརྒྱ་ཕྲག་སྙོམས་པར་འཇུག་ལྡང་ན། །འགོག་གཟུགས་
གཟུགས་མེད་ལ་སོགས་སྨོས་ཅི་འཚལ། །བསམ་གཏན་བདེ་བའི་སྦྲང་རྩིའི་གཏེར་
མཛོད་འཛིན། །རྨོངས་པའི་གྲོང་ཁྱེར་དམིགས་པས་རྣམ་དབེན་པའི། །སྣང་
སྟོང་སྒྱུ་མའི་དཔུང་གིས་རྣམ་པར་བཅོམ། །མ་ལུས་རྒྱལ་བས་བསྔགས་པའི་
དབྱིངས་ཟབ་མོ། །གསལ་བའི་སྒྲོན་མེ་ཐུགས་ཀྱི་སྙིམ་པར་འཆང་། །དེ་ལྟར་
སྲིད་པའི་སྲེད་ལས་རྣམ་བརྒལ་བའི། །སེམས་དཔའ་སྙིང་སྟོབས་ཆེ་དག་མཛད་
105

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀི
པ་རྣམས། །ཕལ་བས་ཡི་རང་ཙམ་ཡང་བྱ་དཀའ་ན། །ཤེས་ལྡན་སུ་ཞིག་ཡིད་ནི་
གུས་མི་འགྱུར། །བླ་མའི་དྲིན་གྱིས་གཙུག་ལག་རྒྱ་མཚོ་ཡི། །མགྲིན་རྔ་བརྡུང་བའི་
ངང་པའི་ཁྱུ་མཆོག་བདག །ཚེ་རབས་རྒྱལ་སྲས་སྤྱོད་པའི་སྤོས་ཆུའི་མཚོར། །ཡང་
དང་ཡང་དུ་བརྩོན་པས་འཇུག་པའི་སླད། །ཡིད་འཐད་དོན་བཟང་ཡལ་གའི་
འདབ་མ་རྒྱས། །སྙན་ཚིག་རྣམ་བཀྲའི་མེ་ཏོག་མཛེས་པས་སྤུད། །ངོ་མཚར་མ་
སྨད་བསུང་ཞིམ་འབུམ་ངད་ལྡན། །རྟག་ངུའི་རྟོགས་བརྗོད་དད་པའི་འཁྲི་ཤིང་
མཆོག །འདི་བྲིས་དགེ་བའི་འོ་མཚོ་ལུས་ཅན་གྱི། །ཤེས་རྒྱུད་གསེར་གྱི་ཡོལ་གོར་
ཡོངས་སུ་འཁྱིལ། །ཕྱིན་དྲུག་སྤྱོད་པའི་རྦ་རླབས་སྟོང་འཕྱུར་ཏེ། །ཀུན་མཁྱེན་
མཁའ་ལ་མངོན་པར་རྩེན་གྱུར་ཅིག། །།ཅེས་བྱང་ཆུབ་སེམས་དཔའ་སེམས་དཔའ་ཆེན་པོ་
རྟག་ཏུ་ངུའི་རྟོགས་བརྗོད་ངོ་མཚར་དད་པའི་འཁྲི་ཤིང་ཞེས་བྱ་བ་འདི་ནི། རྒྱལ་སྲས་སེམས་དཔའ་ཆེན་
པོ་རྣམས་ཀྱི་རྣམ་ཐར་ལ་ཡིད་མཆོག་ཏུ་སྤྲོ་ཞིང༌། ཆོས་ལ་བློ་ཁ་ཕྱོགས་པ། ཀུན་མཁྱེན་འཇམ་དབྱངས་
བཞད་པའི་རྡོ་རྗེ་ཡབ་སྲས་ཉི་ཟླ་ལྟ་བུའི་ཞབས་རྡུལ་རལ་པའི་རྩེ་མོར་ཐོབ་པའི་ཡུལ་ལྷོ་ཕྱོགས་ཀྱི་རྒྱུད་དུ་
བྱུང་བའི་སྙན་ངག་མཁན་རྒྱ་མཁར་སྐུ་ཕྱོགས་སུ་འབོད་པའི་བཙུན་པ་ངག་དབང་དགེ་འདུན་རྒྱ་མཚོའམ་
མིང་གཞན་མི་ཕམ